**PÁLYÁZATI HIRDETMÉNY**

**I.**

**Százhalombatta Város Önkormányzat**

**Gazdálkodási, Pénzügyi és Integrációs Bizottságának a**

**104/2023.(III.28.) PEVB. sz. határozata alapján a**

**Kodály Z. stny. 26. szám alatti, 50 m² alapterületű, 2337/10/A/94 hrsz-ú**

**üzlethelyiség bérletére**

A berendezés nélküli üzlethelyiséget 5 év határozott időtartamra lehet bérbe venni, az üzlethelyiség kereskedelmi és/vagy szolgáltató tevékenység végzésére hasznosítható, kivéve ez alól a vendéglátó tevékenység.

**Pályázhat:** Minden természetes és jogi személy, valamint jogi személyiséggel nem rendelkező gazdálkodó szervezet, aki/amely megfelel a nemzeti vagyonról szóló 2011. évi CXCVI. törvény 3.§ (1) bekezdés 1 b) pontjában meghatározott átlátható szervezet feltételeinek.

**Az üzlethelyiségek induló bérleti díja:**

bruttó 106.926 Ft/hó.

**Licitlépcső mértéke:**

bruttó 500 Ft/hó.

**Pályázat elbírálása:** több pályázó esetén az nyeri el a bérletet, aki/amely a bérleti díjra történő licitálással a legmagasabb bérleti díj megfizetését vállalja.

**Pályázat nyertese által - a szerződés megkötésekor - fizetendő óvadék összege:**

a helyiség havi bérleti díjának kétszeresét kitevő összeg.

Az üzlethelyiség és annak felszereltségi állapotaa SZÁKOM Nonprofit Kft. munkatársával   
(tel: 06-23/354-733) telefonon történő előzetes egyeztetést követően megtekinthető.

A pályázat nyertese a cégprofiljának megfelelő belső tér kialakításához szükséges felújítási és átalakítási munkálatokat az ingatlanon saját költségén végezhet a hatályos jogszabályi előírások betartása, engedélyek beszerzése mellett. Az ingatlanhoz tartozó terület rendben tartása a bérleti jogviszony ideje alatt bérlő kötelezettsége.

**Pályázat benyújtásának módja, tartalma:**

A pályázatot írásban, zárt borítékban kell benyújtani, amelynek tartalmaznia kell

* A pályázatot írásban, zárt borítékban kell benyújtani, amelynek tartalmaznia kell:
* a pályázó nevét, címét,
* a helyiségben végzendő tevékenység megnevezését,
* jogi személy esetében a vállalkozói igazolvány másolatát vagy a cégkivonat másolatát,
* magánszemély esetében személyi igazolvány, lakcímkártya, adókártya másolatát,
* nyilatkozatot, mely szerint az Önkormányzattal szemben bérleti díj, illetve bármely önkormányzati tulajdonú bérlemény után közüzemi díj hátraléka nincs,
* nyilatkozatot arról, hogy a pályázó a pályázati feltételeket elfogadja, és a pályázat nyerteseként hozzájárul neve nyilvánosságra hozatalához.
* Köztartozásokról szóló 30 napnál nem régebbi, Nemzeti Adó- és Vámhivatal által kiállított igazolást.
* Az Önkormányzattal szembeni adóhátralékról szóló nemleges igazolást. (Nullás igazolás)

Amennyiben a pályázó ajánlata nem tartalmazza a pályázati hirdetményben felsorolt kötelező mellékleteket, a pályázatot hiánypótlásra felhívás kibocsátása nélkül, a pályázati tárgyalás során érvénytelenné nyilvánítja a pályázati tárgyalás vezetője.

**Pályázat benyújtásának határideje, helye: 2023. május 11. 11:00 óra**

Százhalombattai Polgármesteri Hivatal (Szent István tér 3. I. emelet 127. sz. iroda)

**Pályázatok bontásának helye, ideje: 2023. május 11. 15:00 óra**

Százhalombattai Polgármesteri Hivatal (Szent István tér 3. I. emelet 127. sz. iroda)

**Pályázatból való kizárást** vonja maga után az, ha a pályázó a pályázati ajánlat elbírálásakor az önkormányzattal szemben adó-, bérleti díj, köztartozása, illetve bármely önkormányzati tulajdonú bérlemény után közüzemi díj hátralékkal rendelkezik.

**A pályázati határidő lejártát követően beérkező pályázatokat az ajánlatkérő nem értékeli!**

A postai és egyéb késedelemért felelősséget nem vállalunk.

**Pályázati tárgyalás ideje, helye:** **2023. május 19. 11:00 óra**

Százhalombattai Polgármesteri Hivatal (Szent István tér 3. I. emelet 127. sz. iroda)

A pályázattal kapcsolatban bővebb felvilágosítást az érdeklődők a Százhalombattai Polgármesteri Hivatal Vagyongazdálkodási és Intézményi Irodáján (I. emelet 127. sz. iroda, T: 23/542-192) dr. Ciordas Ramona vagyongazdálkodási munkatársától, továbbá a SZÁKOM Nonprofit Kft. munkatársaitól a 23/354-733-as telefonszámon kaphatnak.

Százhalombatta Város Önkormányzata fenntartja magának azt a jogot, hogy a pályázatot eredménytelennek minősítse.

A pályázati eljárás egyéb feltételei tekintetében a Százhalombatta Város Önkormányzata tulajdonában álló lakások és nem lakás céljára szolgáló helyiségek bérletéről, az önkormányzati tulajdonú lakások lakbéréről szóló 15/2009. (VII.08.) Ör. sz. rendelet szabályai szerint a hatályos jogszabályok betartásával kell eljárni.

**Százhalombattai Polgármesteri Hivatal**